Matt 3 - Heilige Bybel [Afrikaans Bible 1933/1953]
In daardie dae het Johannes die Doper opgetree en in die woestyn van Judea
gepreek en gesê: Bekeer julle, want die koninkryk van die hemele het naby gekom.
Want dit is hy van wie deur die profeet Jesaja gespreek is toe hy gesê het: Die stem van een wat roep in die woestyn: Berei die weg van die Here, maak sy paaie reguit!
En hy, Johannes, het 'n kleed gedra van kameelhare en 'n leergord om sy heupe, en sy voedsel was sprinkane en wilde heuning.
En Jerusalem en die hele Judia en die hele omtrek van die Jordaan het uitgegaan na hom toe.
En hulle is deur hom in die Jordaan gedoop met belydenis van hulle sondes.
En moenie dink om by julleself te sê: ons het Abraham as vader nie; want ek sê vir julle dat God mag het om uit hierdie klippe kinders vir Abraham op te wek.
Maar die byl lê ook al teen die wortel van die bome. Elke boom wat geen goeie vrugte dra nie, word uitgekap en in die vuur gegooi.
Ek doop julle wel met water tot bekering, maar Hy wat n my kom, is sterker as ek, wie se skoene ek nie waardig is om aan te dra nie. Hy sal julle doop met die Heilige Gees en met vuur.
Toe het Jesus van Galilea na die Jordaan, na Johannes gekom om deur hom gedoop te word.
Maar Jesus het geantwoord en vir hom gesê: Laat dit nou toe, want so pas dit ons om alle geregtigheid te vervul. Daarna het hy Hom toegelaat.
En daar kom 'n stem uit die hemele wat sê: Dit is my geliefde Seun in wie Ek 'n welbehae het.